राये सिख और सिरकीबंद यूथ वेलफेयर एसो. की हुई मीटिंग
जलालाबाद|आल इंडियाराये सिख/महात्म/सिरकीबंद वेलफेयर एसोसिएशन यूथ वेलफेयर एसोसिएशन की एक साझी मीटिंग स्थानीय ब्लाक प्राइमरी शिक्षा अफसर के कार्यालय में आयोजित हुई, जिसमें राष्ट्रीय अध्यक्ष डा.रजिंदर पाल इकवन, अशोक सरारी, गुरमीत ढाबां, दर्शन बोदला समेत बिरादरी के नेता बिरादरी से संबंधित मुलाजिमों ने शिरकत की। मीटिंग का मुख्य एजेंडा राये सिख बिरादरी से संबंधित मुलाजिमों की बिना किसी कारण झूठी शिकायतें और दफ्तरों की ओर से बिना किसी कारण तंग परेशान करने को लेकर था। दफ्तरों में राये सिख बिरादरी से संबंधित मुलाजिमों को जलील किया जाता है और पैसों की मांग की जाती है। इसके साथ ही चेतावनी दी कि अगर इस तरह राये सिख बिरादरी के मुलाजिमों को तंग परेशान करने का सिलसिला जारी रहा तो मजबूरन इसके खिलाफ संघर्ष का रास्ता अपनाया जाएगा। इस मौके पर अमरजीत बिट्टू, जगनंदन सिंह, बलविंदर लमोचड़, प्रेम बिल्लीमार, बिंदर सिंह, सतनाम चांदी, जोगिंदर लमोचड़, गुरमीत बाहमणी, सूरत सिंह, बलविंदर महालम, परमजीत मेघा, अवतार सिंह, रणजीत उपस्थित थे।(मदान)
bho_Deva hin_Deva